1. Figyelmeztesd a gyermeket tíz perccel előtte, hogy a lefekvés ideje közeledik!
2. Kapcsold ki az összes szórakoztató készüléket a lakásban!
3. Vitatkozz a gyermekkel kb. 3-4 percig a TV lekapcsolásán!
4. Tájékoztasd a gyermeket ismét, hogy az esti lefekvés gyorsan közeledik!
5. Kérd a gyermek segítségét a játékok elpakolásához!
6. Gyermek elpakol körülbelül 2-3 játékot, te pakold el a többi 143-at!
7. Mary Poppins édes hangján közöld a gyermekkel, hogy ideje ágyba menni!
8. Gyermek nagy kerek szemekkel néz meglepődve, hogy ő nem tudta, hogy már mennie kell lefeküdni és kérni fog még 5 percet.
9. Utasítsd vissza! Ne mutass gyengeséget! Kérd meg, hogy menjen és mossa meg a fogát.
10. Gyermek arról panaszkodik, hogy ő túl fáradt, képtelen megmosni a fogát és a fogkrémet is utálja.
11. Hívd fel a figyelmét a fogszuvasodás kellemetlenségeire és hogy jövő hétre időpontja van a fogorvosnál, aki nagyítóval fogja megvizsgálni a fogait!
12. A gyermek olyan lassan vánszorog a fürdőszoba felé, amire csak egy lajhár képes. Utána folyamatosan engedi a vizet.
13. Kérd meg gyermeket, hogy zárja el a vizet, mert szeretnéd, ha még az unokádnak is jutna belőle!
14. Hallgasd csendben a gyermek morgását, hogy az ő élete milyen nehéz / igazságtalan / kegyetlen! Hagyd figyelmen kívül!
15. Miután befejezte a fogmosást, ne hidd, hogy tudja mi a következő lépés az esti rutinban. Hiába csinálja minden nap ugyanazt, ez számára ismeretlen terület.
16. Emlékeztesd, hogy most fel kell húznia a pizsamát.
17. A gyermek elvonul a szobájába, te pedig várd, hogy mikor kiabálja: "nem találom a pizsamám sehol!"!
18. Vegyél egy mély, nyugtató lélegzetet!
19. Mondd el a gyermeknek, hogy a pizsama ugyanazon a helyen van, mint minden áldott este.
20. Várj a nappaliban, miközben a gyermek nyög és azon sóhajtozik, hogy milyen nehéz beletenni a lábát a pizsama alsóba.
21. Állj fel a kanapéról és győződj meg róla, hogy a gyermeknek sikerült felvennie a pizsamáját.
22. A gyermeket félmeztelenül, a padlón játszva találod a szobájában.
23. Add a gyermekre a pizsama felsőt.
24. Kérd meg a gyermeket, hogy válasszon EGY esti mesét.
25. Mikor gyermek kér 5 mesét, alkudd le kettőre!
26. Olvass fel szorgalmasan minden egyes szót, mivel a gyermek már elég idős és rutinos, hogy tudja, mikor próbálod rövidíteni a mesét!
27. Miután befejezted a meséket és megválaszoltad a gyermek 873 kérdését, végre elérkezett az idő, hogy ágyba dugd!
28. A gyermek végre ágyba került. De még ne ünnepelj!
29. A gyermek kér egy pohár vizet. Győződj meg róla, hogy a pohár és a víz tökéletes!
30. Kapcsold be a gyermek éjjeli fényét, rakd oda az „alvókákat”!
31. Adj puszit és ölelést a gyermeknek és ellenőrizd, hogy a takaró teljesen rendben van!
32. Mondd a gyermeknek "szeretlek" és kapcsold le a villanyt!
33. Térj vissza a kanapéhoz!
34. A gyermek szívszaggató hangon hív és kéri, hogy keress meg egy plüssállatot, amit nem láttatok 6 éve, de neki most feltétlenül kell az elalváshoz.
35. Három percig tegyél úgy, mintha keresnéd és nyugtasd meg, hogy majd holnap felkutatod!
36. Önmagad ismerve ezt a játékot már pár éve továbbajándékoztad. Tereld el a gyermek figyelmét további 63 plüssállat felhalmozásával!
37. Térj vissza a nappaliba!
38. A gyermeknek pisilnie kell, szóval ne helyezd magad kényelembe!
39. A gyermek már öt perce üldögél a fürdőszobában, vidáman dúdolgatva. Te már nem vagy vidám.
39. Amikor a gyermek végre visszatér a szobájába, ismételd meg a 31.-32. pontokat.
40. Térj vissza a kanapéhoz és végre tedd fel a lábad!
41. 20 perc vitatkozzatok a férjeddel, hogy mit nézzetek a tévében!
42. Végre csend van és nyugodtan nézheted a tévét.
43. Elalszol 5-10 perccel később
44. Ismételd a lépéseket minden este, a gyermek 10-12 éves koráig.
(Alyce Kominetsky nyomán)